**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 377 /2018**

**ΑΔΑ:** 7ΔΓΡΩΨΑ-4ΤΧ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 39ο/2018 Της 9Ης ΙΟΥΛΙΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Έγκριση ή μη πρακτικού 2 διαγωνισμού για την υπηρεσία: Συντήρηση παραποτάμιου πάρκου, Αλσυλίου Αγ. Αναργύρων και αθλοπαιδιών Καρδάμου Σκούπας’’**

Στην Άρτα, σήμερα, 9-07-2018 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε τακτική συνεδρίαση η Οικονομική Επιτροπή του Δήμου Αρταίων, ύστερα από την **16273/05-07-2018** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Σιαφάκας Χριστόφορος**  **3. Χαρακλιάς Κων-νος**  **4. Ζέρβας Κων-νος**  **5. Λιλής Γεώργιος**  **6. Βλάχος Μιχαήλ** | **ΑΠΟΝΤΕΣ**    **1. Κοσμάς Ηλίας**  **2. Παπαϊωάννου Κων/νος**  **3.Βασιλάκη –Μητρογιώρου**  **Βικτωρία** |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας του Δήμου κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρίκλεια.

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η Οικονομική Επιτροπή ομόφωνα έκανε δεκτό το αίτημα του Προέδρου της να συζητηθούν (5) έκτακτα θέματα.

Ο κ. Πρόεδρος εισηγούμενος το 3ο έκτακτο θέμα: **Έγκριση ή μη πρακτικού 2 διαγωνισμού για την υπηρεσία: Συντήρηση παραποτάμιου πάρκου, Αλσυλίου Αγ. Αναργύρων και αθλοπαιδιών Καρδάμου Σκούπας** έθεσε υπόψη της επιτροπής το από 09-07-2018 πρακτικό της επιτροπής διαγωνισμού το οποίο έχει ως εξής: Στην Άρτα, την 9η Ιουλίου 2018, ημέρα Δευτέρα και ώρα 07.30 π.μ. συνήλθε σε τακτική συνεδρίαση στο Δημοτικό Κατάστημα**,** η Επιτροπή Διενέργειας και Αξιολόγησης Αποτελεσμάτων Διαγωνισμού Υπηρεσιών των Υπηρεσιών Καθαριότητας – Πρασίνου, Ανάπτυξης και Κοινωνικών Δομών η οποία συγκροτήθηκε με την υπ’ αριθμόν 9/2018 (ΑΔΑ: 7ΧΙΣΩΨΑ-96Ψ) απόφαση της Οικονομικής Επιτροπής, προκειμένου να αποσφραγίσει ηλεκτρονικά τους υποφακέλους «Οικονομική Προσφορά» που υποβλήθηκαν όπως ορίζεται στην αριθμ. 13813/12-06-2018 διακήρυξη του Δημάρχου Αρταίων για τον συνοπτικό διαγωνισμό που αφορά τη «Συντήρηση παραποτάμιου πάρκου, αλσυλλίου Αγ. Αναργύρων και αθλοπαιδιών Καρδάμου Σκούπας».

Στη συνεδρίαση της επιτροπής ήταν παρόντες:

1) Αρκουμάνης Θανάσης, Πρόεδρος

2) Τυρολόγου Αλεξάνδρα, Μέλος

3) Μάρκου Άννα, μέλος

Η επιτροπή μετά το άνοιγμα των φακέλων οικονομικής προσφοράς των δύο υποψηφίων, οι οποίοι πληρούν τις προϋποθέσεις για τη συμμετοχή τους σ’ αυτό το στάδιο διαδικασίας ανάδειξης προσωρινού αναδόχου, έλαβε τις εξής οικονομικές προσφορές βάσει τιμής συνολικού προϋπολογισμού :

1. Ιωάννης Λάμπρης: 48.118,96€ (38.805,61€ + Φ.Π.Α.)
2. Σ. Παπανικολάου και ΣΙΑ Ο.Ε.: 49.205,32€ (39.681,71€ + Φ.Π.Α.)

και αφού έλαβε υπόψη

1. Την υπ’ αριθμ. 13813/12-06-2018 διακήρυξη συνοπτικού διαγωνισμού
2. Την αριθμ. 13816/12-06-2017 (ΑΔΑ: ΩΝΒΔΩΨΑ-061) περίληψη διακήρυξης συνοπτικού διαγωνισμού
3. Τις διατάξεις του Ν.4412/2016 σύμφωνα με τις οποίες διεξάγεται ο διαγωνισμός

**Γνωμοδοτεί**

Για την κατακύρωση της σύμβασης στον προσωρινό ανάδοχο **ΙΩΑΝΝΗ ΛΑΜΠΡΗ** ο οποίος κατέθεσε την πλέον συμφέρουσα οικονομική προσφορά βάσει τιμής του συνολικού προϋπολογισμού ήτοι **38.805,61€** **xωρίς ΦΠΑ** .

Ακολούθησε διαλογική συζήτηση και στη συνέχεια ο κ. Πρόεδρος κάλεσε την επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις των άρθρων 158 & 160 του Ν. 3463/2006, Ν.3852/2010, το από 09-07-2018 πρακτικό της επιτροπής διαγωνισμού

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει σύμφωνα με το ιστορικό της παρούσης το από 09-07-2018 πρακτικό της επιτροπής διαγωνισμού για τηνυπηρεσία: **Συντήρηση παραποτάμιου πάρκου, Αλσυλίου Αγ. Αναργύρων και αθλοπαιδιών Καρδάμου Σκούπας** σύμφωνα με το οποίο προσωρινός ανάδοχος αναδεικνύεται ο **ΙΩΑΝΝΗΣ ΛΑΜΠΡΗΣ** ο οποίος κατέθεσε την πλέον συμφέρουσα οικονομική προσφορά βάσει τιμής του συνολικού προϋπολογισμού ήτοι **38.805,61€** **xωρίς ΦΠΑ** .

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 377/2018**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*