**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 375 /2018**

**ΑΔΑ:** 6Ξ54ΩΨΑ-3ΔΡ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 39ο/2018 Της 9Ης ΙΟΥΛΙΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘Έγκριση πρακτικού οριστικής κατακύρωσης για την υπηρεσία: Συντήρηση- Υποστήριξη- Αναβάθμιση Υφιστάμενων Εφαρμογών Λογισμικού ’’**

Στην Άρτα, σήμερα, 9-07-2018 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε τακτική συνεδρίαση η Οικονομική Επιτροπή του Δήμου Αρταίων, ύστερα από την **16273/05-07-2018** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Σιαφάκας Χριστόφορος**  **3. Χαρακλιάς Κων-νος**  **4. Ζέρβας Κων-νος**  **5. Λιλής Γεώργιος**  **6. Βλάχος Μιχαήλ** | **ΑΠΟΝΤΕΣ**    **1. Κοσμάς Ηλίας**  **2. Παπαϊωάννου Κων/νος**  **3.Βασιλάκη –Μητρογιώρου**  **Βικτωρία** |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας του Δήμου κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρίκλεια.

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η Οικονομική Επιτροπή ομόφωνα έκανε δεκτό το αίτημα του Προέδρου της να συζητηθούν (5) έκτακτα θέματα.

Ο Πρόεδρος εισηγούμενος το 1ο έκτακτο θέμα**: Έγκριση πρακτικού οριστικής κατακύρωσης για την υπηρεσία: Συντήρηση- Υποστήριξη- Αναβάθμιση Υφιστάμενων Εφαρμογών Λογισμικού** έθεσε υπόψη το από 06-07-2018 πρακτικό της Επιτροπής διαγωνισμού το οποίο αναφέρει τα εξής: Στην Άρτα και στο Δημοτικό κατάστημα, σήμερα στις 6 του μήνα Ιουλίου του έτους 2018 ημέρα της εβδομάδας Παρασκευή και ώρα 10.00 π.μ. συνήλθε η επιτροπή αξιολόγησης των αποτελεσμάτων του επαναληπτικού συνοπτικού διαγωνισμού για την υπηρεσία **«Συντήρηση- Υποστήριξη- Αναβάθμιση Υφιστάμενων Εφαρμογών Λογισμικού»** , η οποία συγκροτήθηκε με την υπ’ αριθμ. 9/2018 απόφαση της Οικονομικής Επιτροπής, προκειμένου να πραγματοποιήσει τον απαραίτητο έλεγχο των προσκομισθέντων δικαιολογητικών του προσωρινού μειοδότη, κατόπιν της με αρ.πρωτ. 16252/5-7-2018 πρόσκλησης του Δημάρχου Δήμου Αρταίων για κατάθεση των δικαιολογητικών κατακύρωσης, που ορίζονται στο άρθρο 2.2.7.2 της αριθμ.13587 / 08-06-2018 διακήρυξης, (άρθρο 103 του Ν. 4412/2016) του παραπάνω επαναληπτικού συνοπτικού διαγωνισμού.

Στη συνεδρίαση αυτή ανοίχθηκε από την Επιτροπή ο σφραγισμένος φάκελος που κατέθεσε η εταιρεία ΔΗΜΗΤΡΗΣ ΤΣΙΡΩΝΗΣ ΚΑΙ ΣΙΑ Ε.Ε. (προσωρινός μειοδότης), ο οποίος περιείχε ένα έγγραφο της, με το οποίο γνωστοποιείται ότι όλα τα αποδεικτικά έγγραφα νομιμοποίησης έχουν κατατεθεί με τον φάκελο συμμετοχής στον παραπάνω διαγωνισμό.

Η Επιτροπή έκανε τον έλεγχο των δικαιολογητικών  **και ΔΙΑΠΙΣΤΩΣΕ ότι δεν συντρέχουν λόγοι αποκλεισμού των άρθρων 73 και 74 του Ν. 4412/2016 και πληρούνται τα κριτήρια ποιοτικής επιλογής του άρθρου 75 του ίδιου νόμου**.

Στη συνέχεια σύμφωνα με την παρ.6 του άρθρου 103 του Ν. 4412/2016 η επιτροπή διαβιβάζει τα πρακτικά στην Οικονομική Επιτροπή για τη λήψη απόφασης για την κατακύρωση της σύμβασης στην εταιρεία ΔΗΜΗΤΡΗΣ ΤΣΙΡΩΝΗΣ ΚΑΙ ΣΙΑ Ε.Ε.

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις Ν. 3463/2006 και Ν.3852/2010 και τα από 06-07-2018

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει σύμφωνα με το ιστορικό της παρούσης το από 06-07-2018 πρακτικό της επιτροπής διαγωνισμού για την υπηρεσία: **Συντήρηση- Υποστήριξη- Αναβάθμιση Υφιστάμενων Εφαρμογών Λογισμικού** που αφορά την οριστική κατακύρωση της σύμβασης για την ως άνω υπηρεσία στην εταιρεία ΔΗΜΗΤΡΗΣ ΤΣΙΡΩΝΗΣ ΚΑΙ ΣΙΑ Ε.Ε. της οποίας η προσφορά ανήλθε στο ποσό των 39.889,00€ με Φ.Π.Α

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 375 /2018**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*